**ΔΕΛΤΙΟ ΤΥΠΟΥ**

Με μεγάλη επιτυχία πραγματοποιήθηκε στις 7/12/2015 στο Μουσείο Μπενάκη η απονομή των βραβείων του 3ου πανελλήνιου σχολικού διαγωνισμού «ΛΕΜΕ ΟΧΙ ΣΤΟΝ ΣΧΟΛΙΚΟ ΕΚΦΟΒΙΣΜΟ»

Καλύτερο βίντεο αναδείχθηκε το βίντεο της ομάδας **«Πρωτάκια ΤV»** **του 4ου Γυμνασίου Αλίμου** . Το σχολείο μας κέρδισε έναν πλήρη τεχνολογικό εξοπλισμό για την ανάπτυξη των ψηφιακών δεξιοτήτων των μαθητών, ο οποίος αποτελεί ευγενική χορηγία των συνεργατών του προγράμματος.

Την εκδήλωση τίμησαν, μεταξύ άλλων, με την παρουσία τους ο Υφυπουργός Παιδείας, Έρευνας και Θρησκευμάτων, κύριος Θεοδόσης Πελεγρίνης, ο Πρέσβης της Κύπρου κύριος Κυριάκος Κενεβέζος, η αντιπρόεδρος του Διεθνούς Ιδρύματος Ολυμπιακής Εκεχειρίας, κυρία Φάνη Πετραλιά, ο Πρόεδρος της Ελληνικής Ολυμπιακής Επιτροπής, κύριος Σπύρος Καπράλος, ο Πρόεδρος της Διεθνούς Ολυμπιακής Ακαδημίας, κύριος Ισίδωρος Κούβελος, η πρόεδρος του Συλλόγου Ελλήνων Ολυμπιονικών, κυρία Βούλα Κοζομπόλη, οι Έλληνες Ολυμπιονίκες Έυη Μ ωραϊτίδου, Γεωργία Ελληνάκη, Ιωάννης Μελισσανίδης, Βούλα Ζυγούρη, Μαρία Καραγιαννοπούλου και Δημήτρης Καφφάτος, παραολυμπιονίκες, πολλοί αθλητές, μαθητές από τα σχολεία που συμμετείχαν στον διαγωνισμό, και πλήθος κόσμου.

Επιλέγοντας το [**σύνδεσμο 1**](https://4ogymalimou.wordpress.com/2015/12/11/%CF%84%CE%BF-4-%CE%B3%CF%85%CE%BC%CE%BD%CE%B1%CF%83%CE%B9%CE%BF-%CE%B1%CE%BB%CE%B9%CE%BC%CE%BF%CF%85-%CE%B5%CE%BB%CE%B1%CE%B2%CE%B5-%CF%84%CE%BF-%CF%80%CF%81%CF%89%CF%84%CE%BF-%CE%B2%CF%81%CE%B1%CE%B2/) και το [**σύνδεσμο 2**](https://youtu.be/4DofwcAHjdY) μπορείτε να παρακολουθήσετε σκηνές από την τελετή βράβευσης καθώς και το βίντεο των μαθητών «Πρωτάκια TV».